Nuno Tavares

Nuno Albertino Varela Tavares (sündinud 26. jaanuaril 2000 Lissabonis) on Portugali jalgpallur, kes mängib vasakkaitsjana Inglise kõrgliiga klubis Nottingham Forest (laenul Londoni Arsenalist).

2015. aastal liitus ta Lissaboni Benfica noorteakadeemiaga. Klubi põhimeeskonnas debüteeris ta 4. augustil 2019, kui Portugali superkarika finaalis kohtuti Lissaboni Sportinguga. Portugali kõrgliigas debüteeris ta sama aasta 10. augustil mängus Paços de Ferreira vastu, keda võideti 5:0 ning Tavares lõi mängu esimese värava ja andis lisaks kaks väravasöötu."Golo do Nuno Tavares? Ninguém estava à espera que ele aparecesse ali, nem eu...". O Jogo. 11.8.2019. Vaadatud 4.4.2022

2021. aasta juulis siirdus ta umbes kaheksa miljoni naelsterlingi eest Inglismaa kõrgliiga klubisse Arsenal."Nuno Tavares: Arsenal sign left-back from Benfica in £8m deal". bbc.com. 10.7.2021. Vaadatud 4.4.2022 Inglismaa kõrgliigas debüteeris ta 13. augustil 2021 mängus Brentfordi vastu. Esimese värava lõi ta Inglismaa kõrgliigas 23. aprillil 2022 mängus Manchester Unitedi vastu.

2022. aasta juulis läks ta laenule Marseille Olympique'i. Prantsusmaa kõrgliiga hooaja avamängus 7. augustil 2022 lõi ta värava Reimsi vastu. Nädal hiljem lõi ta liigamängus värava ka Bresti vastu.

Suvel 2023 liitus ta laenulepingu alusel Nottingham Forestiga.

 Saavutused 
Benfica
Supertaça Cândido de Oliveira: 2019

 Viited 

Kategooria:Portugali jalgpallurid
Kategooria:Lissaboni Benfica jalgpallurid
Kategooria:Arsenal FC mängijad
Kategooria:Marseille Olympique'i jalgpallurid
Kategooria:Primeira Liga mängijad
Kategooria:Premier League'i mängijad
Kategooria:Ligue 1 mängijad
Kategooria:Sündinud 2000